b'\n_START_ARTICLE_\nTretja operativna cona\n_START_SECTION_\nUstanovitev in delovanje cone\n_START_PARAGRAPH_\nAlpska operativna cona je bila ustanovljena ob preurejanju NOV in POS. Poveljevala sta ji komandant Mirko Bra\xc4\x8di\xc4\x8d in politi\xc4\x8dni komisar Franc Ravbar. Cona naj bi obsegala vso Primorsko, Bene\xc5\xa1ko Slovenijo, Gorenjsko in Polhograjsko hribovje. Ker sta Ravbar in namestnik komandanta Stane Starc januarja 1943 v spopadu na Gorenjskem padla v boju in ker je bilo na tako obse\xc5\xbenem obmo\xc4\x8dju te\xc5\xbeko voditi enote, je Glavno poveljstvo 21. februarja 1943 Alpsko cono ukinilo in ustanovilo novo Primorsko operativno cono. Za vsa omenjena obmo\xc4\x8dja je III. operativno cono obnovilo 22. novembra 1943 in za komandanta dolo\xc4\x8dila Lada Amro\xc5\xbei\xc4\x8da-Novljana, za politi\xc4\x8dnega komisarja pa Du\xc5\xa1ana Kvedra. Cona je delovala do 21. decembra 1943, ko so iz nje ustanovili 9. korpus.'